Daardie Oomblik deur Die Onversadigbare | Bydraes | Woes - Kreatiewe platform vir Afrikaans
Titel: Daardie Oomblik
Aantal woorde: 275
Datum gepubliseer: 11 Nov 2014
Ek is bang vir die toekoms, my verlede spook by my en as gevolg van my gebrek aan optimisme is my huidige nugter lewe nie so volmaak nie. Ek is bevrees ek ken nie die persoon wie ek was gister was nie.
Om nugter te wees, heeltemal nugter terreur my die meeste, my gedagtes is helder, dit dwaal op aaklige waarhede. Ek is bevoorreg en my lewe is gemaklik; die wêreld kan my speelplek wees. As ek dit toelaat.
En ek laat dit toe.
Om die gruwels van my verlede en die sorge van my toekoms te onderdruk, doen ek wat ek wil. Want in daardie oomblikke van opgewondenheid en genot is gruwels en bekommernisse nie eens groter as 'n reën druppel nie. Ek drink die herinneringe weg, ek spyker die spoke van my verlede en ek rook tot dat die gruwels verander in skryf kuns.
Onder die invloed van wellus, dwelms en ander vorme van plesier vrees ek geen toekoms of verlede nie, ek floreer, ek heers en ek triomfeer.
In daardie oomblik.
Dis wanneer ek vervaag na my nugter bestaan dat ek besef; alles is nie goed nie. Verantwoordelikhede en herinneringe begin neer stort, 'n storm van skuld en self-weersin. Hierdie emosies word weg gestoor, diep genoeg om weg te steek, maar nie om uit te veë nie.
Plesier praat, dis gasvry, pertinent en gunstig. Ek gaan terug, die dag is amper verby, die nag kom, ek moet definitiewe satisfaksie vind, want môre ontwaak ek in ellende en vind eks nog steeds ontevrede. Versamelde plesier tot en met oorvloed gaan nog steeds nie my tevredenheid volmaak nie, ek is onversadigbaar.
E-pos Die Onversadigbare
Lees ander gorrelstukke deur Die Onversadigbare
Seks Geluk Frustrasie Liggaamlik Alkohol Pyn Humor Spoke Behoefte Begeerte